Benedict Cumberbatch Sanggup Teruskan Watak Doctor Strange Untuk Sedekad Lagi
Doctor Strange in the Multiverse of Madness bersedia untuk mencipta rekod box office, dan sementara masa depan filem itu dalam Marvel Cinematic Universe masih belum diketahui, bintang utamanya, Benedict Cumberbatch bersedia untuk teruskan wataknya itu untuk tempoh yang cukup lama.  Doctor Strange in the Multiverse of Madness  Dalam temu bual dengan The National Post (via Comingsoon) baru-baru, Cumberbatch ditanya sama ada dia akan teruskan wataknya sebagai Doctor Strange untuk dekad yang akan datang, dan pelakon itu segera memberi jawapan dengan mengatakan “benar-benar” bersedia untuk teruskan peranannya itu.  “Yeah! Sudah tentu,” kata Cumberbatch. “Jika mereka mengekalkan saya, dan bagi memastikan dia terus berkembang dan cuba menggunakan potensi penuhnya sebagai karakter, saya rasa terdapat lebih banyak pekara tentang watak itu yang boleh diterokai.”  “Jika mereka mengekalkan saya, dan bagi memastikan dia terus berkembang dan cuba menggunakan potensi penuhnya sebagai karakter, saya rasa terdapat lebih banyak pekara tentang watak itu yang boleh diterokai.” Francais Doctor Strange dijangka terus menyinar di masa hadapan. Selepas tayangan pratonton mencatatkan kutipan pembukaan yang cukup luar biasa di pasaran box office, filem sekuel itu dianggarkan mengutip sekitar AS$198-200 juta menjelang tayangan hujung minggu pertamanya. Sekiranya anggaran itu tepat, ia akan menjadi salah satu daripada sepuluh tayangan minggu pembukaan terbaik dalam sejarah pasaran domestik AS. Diarahkan oleh Sam Raimi dari lakon layar oleh Michael Waldron (Loki), Doctor Strange in the Multiverse of Madness membawa penonton melihat pengembaraan Doctor Strange ke alam yang tidak diketahui, dengan bantuan sekutu mistik, baik yang lama mahupun yang baharu. Merentasi realiti alternatif yang sukar untuk dijelaskan dan merbahaya, Doctor Strange harus berhadapan musuh baharu yang misteri.  Doctor Strange in the Multiverse of Madness Barisan pelakon terdiri daripada Benedict Cumberbatch, Chiwetel Ejiofor, Elizabeth Olsen, Benedict Wong, Xochitl Gomez, Michael Stühlbarg, dan Rachel McAdams. Doctor Strange in the Multiverse of Madness kini sedang ditayangkan di pawagam tempatan. Doctor Strange in the Multiverse of Madness 